এ কাজ, সে কাজের জন্য পুরসভার দরজায় দরজায় আপনি হন্যে হয়ে ঘুরছেন। অথচ  আপনার হাতের মুঠোয় তো কলকাতা পুরসভা। মোবাইল স্ক্রিনে টাচ করলে আপনি পেয়ে যাবেন আপনার প্রয়োজনীয় তথ্য। হ্যাঁ, কলকাতা পুরসভা কয়েক মাস আগেই তৈরি করেছে তাদের অ্যাপ।
 ওয়েব ডেস্ক : এ কাজ, সে কাজের জন্য পুরসভার দরজায় দরজায় আপনি হন্যে হয়ে ঘুরছেন। অথচ  আপনার হাতের মুঠোয় তো কলকাতা পুরসভা। মোবাইল স্ক্রিনে টাচ করলে আপনি পেয়ে যাবেন আপনার প্রয়োজনীয় তথ্য। হ্যাঁ, কলকাতা পুরসভা কয়েক মাস আগেই তৈরি করেছে তাদের অ্যাপ। যত দিন যাচ্ছে ততই স্মার্ট হচ্ছে জীবন। স্মার্ট হচ্ছে পরিষেবা। স্মার্টফোন থেকে স্মার্টওয়াচ। হালফিলে তো বাজারে এসে গিয়েছে স্মার্ট মিররও। এই স্মার্টের যুগেও কি কলকাতা পুরসভা আনস্মার্ট থাকতে পারে? তাই কয়েক মাস আগেই স্মার্টফোনের জন্য অ্যাপ নিয়ে এসেছে কলকাতা পুরসভা। যদি এখনও ডাউনলোড না করে থাকেন, তাহলে আজই ডাউনলোড করে নিন। গুগলে গিয়ে ডাউনলোড করুন KMCApp। পুরকর্তাদের আশা, এই অ্যাপ খুব সহজেই কলকাতাবাসীদের অনেক মুশকিল আসান করে দেবে। এই অ্যাপকে আরও আধুনিক করারও প্রক্রিয়াও শুরু করেছে কলকাতা পুরসভা কর্তৃপক্ষ।